techiaith/cofnodycynulliad_en-cy huggingface dataset:
English: Thank you very much for taking the intervention there, Julie. Were you as disappointed as I was that more young people didn't register to vote and, therefore, when they're making the claim that, perhaps, older people have voted in a way that disadvantages them, they missed their own opportunity to make their voice heard?
Welsh: Diolch yn fawr iawn am dderbyn yr ymyriad yn y fan yna, Julie. A oeddech chi mor siomedig â mi na wnaeth mwy o bobl ifanc gofrestru i bleidleisio ac, felly, pan eu bod yn gwneud yr honiad, efallai, fod pobl hŷn wedi pleidleisio mewn ffordd sy'n eu rhoi dan anfantais, eu bod wedi colli eu cyfle eu hunain i gael eu clywed?
English: Thank you very much for giving way. Just in response to some of your comments on tolerance, do you align yourself with the 'breaking point' poster?
Welsh: Diolch yn fawr iawn am ildio. Dim ond mewn ymateb i rai o'ch sylwadau ar oddefgarwch, a ydych chi'n cyfochri eich hun â'r poster 'breaking point'?
English: I would also like thank the First Minister for his statement on Friday and for bringing forward this important debate today. On Thursday, the people of the United Kingdom spoke and spoke loudly. They said: 'Britain is better off outside the European Union'. It's highly regrettable that the Prime Minister who gave us this referendum did not have the courage to see it through to its conclusion. However, it's important that we all now work together to deliver the best deal for Wales and the UK. Our exit negotiations should not be overshadowed by internal strife and leadership campaigns in both the Conservative and Labour parties. There are those who seek to dismiss the views of the nearly 17.5 million British voters who voted to leave the EU. They may not like the results, but we live in a democracy, and that's how democracy works: the majority rule. If we look at the referendum that led to the creation of our Assembly, that result was much, much closer, yet there wasn't a clamour from the 'no' camp, seeking to circumvent the wishes of the electorate or looking to creatively negate the result. The people of the UK have made it clear: they are fed up with unelected bureaucrats telling them what to do. They want out of the EU, and it's up to us, their elected representatives, to see that their wishes are fulfilled - [Interruption.] Sorry, is it an intervention you want? [Interruption.] Stand for election? Yes, I did.
Welsh: Byddwn innau hefyd yn hoffi diolch i'r Prif Weinidog am ei ddatganiad ddydd Gwener ac am gyflwyno'r ddadl bwysig hon heddiw. Ddydd Iau, siaradodd pobl y Deyrnas Unedig a siarad yn uchel. Dywedasant: 'Mae Prydain yn well ei byd y tu allan i'r Undeb Ewropeaidd'. Mae'n anffodus iawn nad oedd y Prif Weinidog a roddodd y refferendwm hwn i ni yn ddigon dewr i ddilyn y mater hyd at ei derfyn. Fodd bynnag, mae'n bwysig ein bod i gyd yn awr yn gweithio gyda'n gilydd i sicrhau'r fargen orau i Gymru a'r DU. Ni ddylai ein trafodaethau ymadael gael eu bwrw i'r cysgod gan ymryson mewnol ac ymgyrchoedd arweinyddiaeth yn y Blaid Geidwadol a'r Blaid Lafur. Mae yna rai sy'n ceisio gwrthod barn y bron i 17.5 miliwn o bleidleiswyr Prydain a bleidleisiodd i adael yr UE. Efallai nad ydynt yn hoffi'r canlyniadau, ond rydym yn byw mewn democratiaeth, a dyna sut mae democratiaeth yn gweithio: y mwyafrif sy'n rheoli. Os edrychwn ni ar y refferendwm a arweiniodd at greu ein Cynulliad, roedd y canlyniad hwnnw'n llawer iawn agosach, ond ni chlywyd yr ochr 'na' yn gweiddi, i geisio osgoi dymuniadau'r etholwyr neu'n ceisio negyddu'r canlyniad yn greadigol. Mae pobl y DU wedi datgan yn glir: maent wedi cael digon ar fiwrocratiaid anetholedig yn dweud wrthynt beth i'w wneud. Maen nhw eisiau dod allan o'r UE, ac mae i fyny i ni, eu cynrychiolwyr etholedig, i sicrhau bod eu dymuniadau yn cael eu gwireddu - [Torri ar draws.] Mae'n ddrwg gennyf, ai eisiau ymyrryd ydych chi? [Torri ar draws.] Sefyll etholiad? Do, mi wnes.
English: You don't need to listen to Ministers who are making comments from their seats. You carry on with your contribution.
Welsh: Nid oes angen i chi wrando ar Weinidogion sy'n gwneud sylwadau o'u seddi. Ewch ymlaen â'ch cyfraniad.
English: I was elected. We have to ignore dodgy petitions, political self-interest - yes, there have been petitions which have proved to have inaccuracies on them, online - and political self-interest and those who claim that the United Kingdom cannot stand alone. We have a once-in-a-lifetime opportunity to get a great deal for Wales and Great Britain, and I urge all sides to work together to get the terms of our exit right. We deplore any acts of discrimination and spitefulness towards any person.
Welsh: Cefais fy ethol. Mae'n rhaid i ni anwybyddu deisebau amheus, hunan-les gwleidyddol - do, fe fu deisebau y profwyd bod gwallau ynddynt ar-lein - a hunan-les gwleidyddol a'r rhai sy'n honni na all y Deyrnas Unedig sefyll ar ei phen ei hun. Mae gennym gyfle unwaith mewn oes i gael llawer iawn i Gymru ac i Brydain Fawr, ac rwy'n annog pob ochr i weithio gyda'i gilydd i gael y telerau mynd allan yn iawn. Rydym yn ystyried bod unrhyw weithredoedd o gamwahaniaethu a malais tuag at unrhyw berson yn wrthun.
English: Do you not agree with me that some of the rhetoric that we've heard from UKIP representatives has actually fed that resentment and racism that we've seen?
Welsh: Onid ydych yn cytuno â mi bod rhywfaint o'r rhethreg yr ydym wedi'i chlywed gan gynrychiolwyr UKIP mewn gwirionedd wedi bwydo'r drwgdeimlad a'r hiliaeth yr ydym wedi'u gweld?
English: I can assure you, you haven't heard it from me, and these people here you haven't heard it from either. To whom are you referring?
Welsh: Gallaf eich sicrhau, nad ydych wedi'i chlywed gennyf i, ac nid ydych wedi ei chlywed gan y bobl hyn yma ychwaith. At bwy yr ydych yn cyfeirio?
English: Will you take a further intervention?
Welsh: A wnewch chi dderbyn ymyriad arall?
English: We had a question earlier today suggesting that some people who are legitimately in this country, seeking refuge are here - and the question was about the cost of those people. Surely, humanitarian considerations should come first?
Welsh: Cawsom gwestiwn yn gynharach heddiw sy'n awgrymu bod rhai pobl sy'n gyfreithlon yn y wlad hon, yn ceisio lloches yma - a'r cwestiwn oedd am gost y bobl hynny. Dylai ystyriaethau dyngarol ddod yn gyntaf, does bosib'?
English: It was a different question, I admit, but it was a question that was asked by the constituents - no, not by UKIP, by the gentleman's constituents.
Welsh: Yr oedd yn gwestiwn gwahanol, rwy'n cyfaddef, ond roedd yn gwestiwn a ofynnwyd gan etholwyr - na, nid gan UKIP, gan etholwyr y gŵr bonheddig.
English: Are you associating yourself with the question?
Welsh: A ydych yn cysylltu eich hun â'r cwestiwn?
English: I wouldn't take a further intervention, if I were you. I'd carry on.
Welsh: Ni fyddwn yn cymryd ymyriad pellach, pe bawn i yn eich lle chi. Byddwn yn parhau.
English: To those who wish to derail our exit and hinder our progress on securing a great deal, I urge you to listen to the British people who delivered a clear mandate for Brexit. To our Scottish cousins, I say: you cannot derail our exit. Scottish voters may have voted in favour of remaining in the EU, but they also voted overwhelmingly to remain in the UK not so very long ago. Members, we have to carry out the democratic wishes of our UK voters. We have to ensure that our constituents who are in receipt of EU funding for their businesses and companies are not let down by the terms of our exit. We have to ensure that our exit deal delivers for Wales and the United Kingdom. We have to face down those seeking to divide our nation - [Interruption.] Exactly, divisiveness doesn't pay - but above all, we also have to ensure we capitalise on the opportunities presented to us by our decision to leave the EU. Finally, Llywydd, we must remember that we are all elected by the public - all. We represent them whether they voted for us or not, and my pen writes the same for every constituent, regardless of how they voted and who they voted for. Thank you.
Welsh: I'r rhai sydd am fwrw ein hymadawiad oddi ar y cledrau a llesteirio ein cynnydd o ran sicrhau bargen wych, rwy'n eich annog i wrando ar bobl Prydain a gyflwynodd fandad clir ar gyfer Brexit. Wrth ein cefndryd yn yr Alban, rwy'n dweud: ni allwch fwrw ein hymadawiad oddi ar y cledrau. Efallai bod pleidleiswyr yn yr Alban wedi pleidleisio o blaid aros yn yr UE, ond maent hefyd wedi pleidleisio o fwyafrif llethol i aros yn y DU, a does fawr iawn o amser ers hynny. Aelodau, mae'n rhaid i ni gyflawni dymuniadau democrataidd ein pleidleiswyr yn y DU. Mae'n rhaid i ni sicrhau nad yw ein hetholwyr sy'n derbyn arian gan yr UE ar gyfer eu busnesau a'u cwmnïau yn cael eu siomi gan delerau ein hymadawiad. Mae'n rhaid i ni sicrhau bod ein cytundeb gadael yn cyflawni dros Gymru a'r Deyrnas Unedig. Mae'n rhaid i ni drechu'r rhai sy'n ceisio rhannu ein cenedl - [Torri ar draws.] Yn union, nid yw cynnen yn talu - ond yn bennaf oll, rhaid i ni hefyd sicrhau ein bod yn manteisio ar y cyfleoedd a gyflwynir i ni gan ein penderfyniad i adael yr UE. Yn olaf, Lywydd, mae'n rhaid i ni gofio ein bod ni bob un wedi ein hethol gan y cyhoedd - bob un ohonom. Rydym yn eu cynrychioli p'un a wnaethant bleidleisio drosom ni ai peidio, ac mae fy ysgrifbin yn ysgrifennu'r un fath ar gyfer bob etholwr, ni waeth sut y maent wedi pleidleisio a thros bwy. Diolch.
English: No, I won't. At the weekend, I met Alex, a 14-year-old girl from the Gurnos, who said to me, 'Why have old people thrown away our future?' Unfortunately, I didn't have an answer for her. So, for Alex and her friends and for the deprived communities in Merthyr Tydfil and Rhymney and elsewhere, I urge the First Minister to be relentless in holding the exit proponents to account over promises that they made. I know he will work to ensure that Wales does not lose a penny in regeneration, inward investment and development funds and will seek to secure significant increases in funding to Wales under a revised Barnett formula to make up any shortfall. Finally, Llywydd, as the Brexiteers need to be held to account on any proposed Brexit settlement, they will require a further endorsement and mandate by the British public, and I look forward to hearing how we will be consulted on that settlement, as no settlement can have any validity without the express agreement of the British people.
Welsh: Na, ni wnaf. Ar y penwythnos, cyfarfûm ag Alex, merch 14 mlwydd oed o'r Gurnos, a ddywedodd wrthyf, 'Pam fod hen bobl wedi taflu ein dyfodol ni i ffwrdd?' Yn anffodus, doedd gen i ddim ateb iddi. Felly, ar gyfer Alex a'i ffrindiau ac ar gyfer y cymunedau difreintiedig ym Merthyr Tudful a Rhymni ac mewn mannau eraill, rwy'n annog y Prif Weinidog i fod yn ddi-ildio wrth ddwyn i gyfrif y rhai a blediodd dros adael am yr addewidion a wnaethant. Gwn y bydd yn gweithio i sicrhau nad yw Cymru'n colli ceiniog o ran adfywio, mewnfuddsoddi a chronfeydd datblygu, a gwn y bydd yn ceisio sicrhau cynnydd sylweddol yn y cyllid i Gymru dan fformiwla Barnett ddiwygiedig i wneud yn iawn am unrhyw ddiffyg. Yn olaf, Lywydd, gan fod angen dwyn cefnogwyr Brexit i gyfrif ar gyfer unrhyw setliad arfaethedig o ran ymadael â'r UE, bydd yn ofynnol iddynt gael cymeradwyaeth a mandad pellach gan y cyhoedd ym Mhrydain, ac edrychaf ymlaen at glywed sut y byddwn yn ymgynghori ar y setliad hwnnw, gan na all unrhyw setliad fod yn ddilys heb gytundeb penodol pobl Prydain.
English: Thank you very much for taking the intervention, and I agree with your words that we shouldn't be proud of the fact that we've needed convergence funding for this period of time. We're on the same side on this, but I'm sure you will join with me with disliking, shall we say, some of the tone of the London left-leaning papers that have characterised our constituents who voted 'leave' as being thoughtless and, more importantly, thankless for the money that's come from Europe to help support those communities. Do you accept, though, that the Welsh Government may have to take some responsibility for not convincing those particular communities that money has come from Europe and helped them, rather than coming directly from the Welsh Assembly, and what have we learnt, all of us, from that about how we convey how money is used in our communities and who's responsible for the decisions?
Welsh: Diolch yn fawr iawn am gymryd yr ymyriad, ac rwy'n cytuno â'ch geiriau na ddylem fod yn falch o'r ffaith y bu angen cyllid cydgyfeirio arnom yn ystod y cyfnod hwn. Rydym ar yr un ochr ar hyn, ond rwy'n siŵr y byddwch yn ymuno â mi yn fy atgasedd tuag at dôn rhai o bapurau Llundain sy'n pwyso tua'r chwith sydd wedi galw ein hetholwyr a bleidleisiodd i 'adael' yn ddifeddwl ac, yn bwysicach fyth, yn ddiddiolch am yr arian sydd wedi dod o Ewrop i helpu i gefnogi'r cymunedau hynny. A ydych yn derbyn, fodd bynnag, y bydd yn rhaid i Lywodraeth Cymru gymryd rhywfaint o gyfrifoldeb dros beidio ag argyhoeddi'r cymunedau penodol hynny bod arian wedi dod o Ewrop ac wedi'u helpu, yn hytrach na dod yn uniongyrchol o Gynulliad Cenedlaethol Cymru, a'r hyn yr ydym wedi ei ddysgu, pob un ohonom, o hynny am sut yr ydym yn cyfleu sut y caiff arian ei ddefnyddio yn ein cymunedau a phwy sy'n gyfrifol am y penderfyniadau?
English: Would you give way?
Welsh: A fyddech chi'n ildio?
English: Yes, okay.
Welsh: Byddwn, iawn.
English: Thank you. I accept your point that the result has exposed a deep disillusion for many people in working-class communities. I don't accept it's just about the EU. It represents a far deeper disconnect with the way that our economy works. But there's now a challenge to those who made promises on the 'leave' campaign, because you made promises, and there's a danger that if those aren't kept, that disillusionment with politics as a process could be deeply toxic. So, what are you going to do to make sure that those who made claims and promises on your side honour those commitments?
Welsh: Diolch. Rwy'n derbyn eich pwynt bod y canlyniad wedi amlygu dadrithiad dwfn i lawer o bobl mewn cymunedau dosbarth gweithiol. Nid wyf yn derbyn ei bod yn ymwneud â'r UE yn unig. Mae'n cynrychioli datgysylltiad llawer dyfnach â'r ffordd y mae ein heconomi yn gweithio. Ond erbyn hyn mae her i'r rhai a wnaeth addewidion ar yr ymgyrch 'gadael', oherwydd fe wnaethoch addewidion, ac mae perygl, os nad yw'r addewidiion hynny yn cael eu cadw, y gallai dadrithiad â gwleidyddiaeth fod yn broses wenwynig iawn. Felly, beth ydych chi'n mynd i'w wneud i sicrhau bod y rhai a wnaeth honiadau ac addewidion ar eich ochr chi yn anrhydeddu'r ymrwymiadau hynny?
English: Diolch, Lywydd. I knew, when this debate was tabled, and when it began, that we would spend much time I suppose re-running the events and arguments of last week. But the result is there. It's right to say that it was close, but then the establishment of this institution was a close referendum result as well - subsequently, of course, much strengthened in 2011. I have to say to Caroline Jones that there were people trying to overturn the result. In 2001, the Conservative manifesto had a commitment to holding a referendum in order to allow people to overturn the result. That, fortunately, now is history. But it's there: the result is there; there is no going back on it. To my mind, there is no call for a second referendum. I think there are great dangers in that. If there are calls for a second referendum, those who voted to leave will just get angrier and that anger will be translated into something more unpleasant. They will see that their majority view, as they see it, is trying to be undone, and there are great dangers there. So, I know that others have mentioned this, but I don't think a second referendum is something that would be wise at this moment in time. Could I turn to what the leader of the opposition said? He has positioned himself as somebody who can add to the debate -
Welsh: Diolch, Lywydd. Roeddwn i'n gwybod, pan gafodd y ddadl hon ei chyflwyno, a phan ddechreuodd, y byddem yn treulio llawer o amser mae'n debyg yn ailredeg digwyddiadau a dadleuon yr wythnos diwethaf. Ond mae'r canlyniad yno. Mae'n iawn i ddweud ei fod yn agos, ond yna roedd sefydlu'r sefydliad hwn yn ganlyniad refferendwm agos yn ogystal - wedi'i gryfhau lawer wedi hynny wrth gwrs, yn 2011. Mae'n rhaid i mi ddweud wrth Caroline Jones fod yna bobl oedd yn ceisio gwrthdroi'r canlyniad. Yn 2001, roedd gan faniffesto'r Ceidwadwyr ymrwymiad i gynnal refferendwm er mwyn galluogi pobl i wrthdroi'r canlyniad. Hen hanes yw hynny erbyn hyn, yn ffodus. Ond mae yno: mae'r canlyniad yno; nid oes mynd yn ôl arno. Yn fy marn i, nid oes galw am ail refferendwm. Rwy'n meddwl bod peryglon mawr yn hynny. Os oes galw am ail refferendwm, bydd y rhai a bleidleisiodd i adael yn digio fwy fyth a bydd y dicter yn cael ei drosi yn rhywbeth mwy annymunol. Byddant yn gweld bod ymgais i ddadwneud eu barn nhw, barn y mwyafrif, fel y maent yn ei weld, ac mae peryglon mawr yn hynny o beth. Felly, rwy'n gwybod bod eraill wedi sôn am hyn, ond dwi ddim yn meddwl y byddai cynnal ail refferendwm yn beth doeth ar hyn o bryd. A gaf i droi at yr hyn a ddywedodd arweinydd yr wrthblaid? Mae ef wedi lleoli ei hun fel rhywun sy'n gallu ychwanegu at y ddadl -
English: Sorry, the leader of the opposition is female and is Plaid Cymru.
Welsh: Mae'n ddrwg gennyf, mae arweinydd yr wrthblaid yn fenyw a Phlaid Cymru yw'r wrthblaid.
English: Surely, that is a legitimate question to pose, and it is for us in this institution, as politicians - [Interruption.] And it is for us in this institution, and politicians of all colours, to make sure that the language that we settle on actually represents what will deliver the best deal for Wales. We have to pose the difficult questions to get the answers we require.
Welsh: Siawns, mae hwnnw'n gwestiwn dilys i'w ofyn, a mater i ni yn y sefydliad hwn, fel gwleidyddion - [Torri ar draws.] Ac mae'n fater i ni yn y sefydliad hwn, a gwleidyddion o bob plaid, i wneud yn siŵr bod yr iaith yr ydym yn setlo arni mewn gwirionedd yn cynrychioli beth fydd yn sicrhau'r fargen orau i Gymru. Mae'n rhaid i ni ofyn y cwestiynau anodd i gael yr atebion sy'n ofynnol gennym.
English: Thank you, First Minister. I agree with some of the comments made by David Rowlands earlier. Do you share my concern that we have enough trouble getting the money we're due out of the Treasury anyway, and we have done since 1999 because of the way the Barnett formula has worked over that time, so, when it comes to getting additional money out of the Treasury to replace the money we're currently getting from Brussels, that really will be quite a challenging task and there's no guarantee we're going to get that, which is why we need the fiscal framework to operate?
Welsh: Diolch yn fawr, Brif Weinidog. Rwy'n cytuno â rhai o'r sylwadau a wnaed gan David Rowlands yn gynharach. A ydych yn rhannu fy mhryder ein bod yn cael digon o drafferth cael yr arian sy'n ddyledus i ni allan o'r Trysorlys beth bynnag, ac yr ydym wedi gwneud ers 1999 oherwydd y ffordd y mae fformiwla Barnett wedi gweithio dros y cyfnod hwnnw, felly, pan ddaw at gael arian ychwanegol o'r Trysorlys i gymryd lle'r arian yr ydym yn ei gael ar hyn o bryd o Frwsel, bydd honno'n dasg wirionedd heriol a does dim sicrwydd ein bod yn mynd i gael hynny, a dyna pam mae angen y fframwaith cyllidol arnom i weithredu?
English: There is always a welcome for the Member on these benches with his views. But he's right - he's right. Because Members will know that getting money out of the Treasury, fairness, the Barnett formula, air passenger duty - the answer was always 'no', because apparently the people of Wales and their views are not important. Well, that has to change. Others have said it in this Chamber and I'll repeat it once again: it is our money and it needs to come to Wales for this legislature to decide how that money is distributed. Nothing else will do. So, we face a different world, a different kind of politics, and a very uncertain world. We don't know what the relationship will be with the EU. We don't know what the UK, if it exists, will look like over the next few years. What is hugely important, I believe, for all of us in this Chamber, is to provide answers. They may not be answers we all agree on but, if we fail to provide a vision of a way forward, whatever differences there are between the different visions, then the gap will be filled by those whose views are far more extreme. We sometimes think that the 1930s and those conditions could never return, but I'm not convinced. So, it's important for democratic politicians to make sure that they regain the confidence of the public, regain the trust of the public, and make sure that we have prosperity, justice and fairness for our nation.
Welsh: Mae croeso i'r Aelod ar y meinciau hyn fynegi'i farn bob amser. Ond mae'n iawn - mae'n iawn. Gan y bydd yr Aelodau'n gwybod bod cael arian allan o'r Trysorlys, tegwch, fformiwla Barnett, toll teithwyr awyr - yr ateb oedd 'na' bob amser, oherwydd nid yw pobl Cymru a'u barn yn bwysig yn ôl pob golwg. Wel, mae'n rhaid i hynny newid. Mae eraill wedi ei ddweud yn y Siambr hon a byddaf yn ailadrodd unwaith eto: ein harian ni yw e ac mae angen iddo ddod i Gymru er mwyn i'r ddeddfwrfa hon benderfynu sut y caiff yr arian ei ddosbarthu. Ni fydd unrhyw beth arall yn dderbyniol. Felly, rydym yn wynebu byd gwahanol, math gwahanol o wleidyddiaeth, a byd ansicr iawn. Nid ydym yn gwybod beth fydd y berthynas â'r UE. Nid ydym yn gwybod sut fydd y DU, os yw'n bodoli, yn edrych dros yr ychydig flynyddoedd nesaf. Yr hyn sy'n hynod o bwysig, yn fy marn i, i bob un ohonom yn y Siambr hon, yw darparu atebion. Efallai na fyddant yn atebion y byddwn ni i gyd yn cytuno arnynt, ond, os byddwn yn methu â darparu gweledigaeth ar gyfer ffordd ymlaen, pa bynnag wahaniaethau sydd rhwng y gwahanol weledigaethau, yna bydd y bwlch yn cael ei lenwi gan y rhai y mae eu barn yn llawer mwy eithafol. Rydym weithiau yn credu na allai'r 1930au a'r amodau hynny fyth ddychwelyd, ond dydw i ddim yn argyhoeddedig. Felly, mae'n bwysig i wleidyddion democrataidd wneud yn siŵr eu bod yn adennill hyder y cyhoedd, adennill ymddiriedaeth y cyhoedd, a gwneud yn siŵr bod gennym ffyniant, cyfiawnder a thegwch i'n cenedl.
English: The proposal is to agree the motion. Does any Member object? If not, the motion is therefore agreed in accordance with Standing Order 12.36.
Welsh: Y cwestiwn yw: a ddylid derbyn y cynnig? A oes unrhyw Aelod yn gwrthwynebu? Os na, felly, derbynnir y cynnig yn unol â Rheol Sefydlog 12.36.
English: We move on to item 3 on the agenda, which is the business statement and announcement. I call on Jane Hutt.
Welsh: Rydym yn symud nawr i eitem 3 ar yr agenda, sef y datganiad a chyhoeddiad busnes. Rwy'n galw ar Jane Hutt.